Imsidag-community/kabyle-raw-text · Datasets at Hugging Face

text stringlengths 10 247k
Ad d-ttwafernen yimawasen imgillan seg wumuɣ ara d-texdem tesqamut yettilin deg yal tasenbert iged tuddsaines d tarrayin n uselḥu-ines ad d-yili s taneḍt n uɣlif n teɣdemt amaḍaf n yitlan.
Send ad tebdu tigawt-nsen, imawasen imgillan ad gallen sdat n tsenbaḍt s limin-a : “Ad galleɣ s Rebbi ard geɣ tigawt akken ilaq, ard ḥerzeɣ sser n yimdiwlen, Rebbi ad yili fell-i d inigi”.
Amagrad 81 -: Ilmend n wunufen d termegiyin d twuɣa i yexdem ugrud, ad ttwasnasent tsekkirin n yizarafen i dyeddan deg usaḍuf-a.
Amagrad 82 - Iskasiyen sdat n usmil n wazzanen ad d-ilin tbeddi ara yemmagen di lbaḍna.
Ad tt-yegzem di taluft usmil n wazzanen mbeɛd timesliwt i ugrud d ugensas-is azerfan d wungisen d yinigan, mbeɛd ameslay n uneɣlaf azayez d umastan, yezmer daɣen ad yeg timesliwt ilmend n yisallen i wid ibelɣen i ittekkin neɣ iɛawnen deg wunuf.
Yezmer usmil n wazzanen ad isemeḥ i ugrud ur iḥedder ara i tbeddi ma aya ad as-d-yawi lfayda, deg waddad-a, ad yili deg umkan-is ugensas-is azerfan s uḥḍar n umastan.
Taɣtest ad d-tili d tanemgalt.
Yezmer uselway di yal taswiɛt ad yamer agrud ad yeffeɣ di meṛṛa iskasiyen neɣ amur seg-sen.
43 Ma iban-d dakken unuf yewḍen ɣer usmil n wazzanen i d-yettwaweṣfen d tirmeggit maca nettat di tilawt d tawaɣit, yewwi-d ɣef usmil n wazzanen mebla win yellan deg wadeg n tsenbert, yewwi-d ad tt-yesɛeddi ɣer tneggarut-a.
Deg waddad-a, yezmer usmil-a n wazzanen aneggaru d-yettwabedren uqbel ad d-yessisen taluft, ad yamer s tigin n tsestant tukmilt, ad yesmigel ilmend-is anezarfu n tselkent yettukelfen s wazzanen.
Amagrad 83 - Ad tt-yegzem usmil n wazzanen di yal taluft iman-is war ma ḥeḍren meṛṛa wid yettutehmen.
Ara iḥeḍren i yiskasiyen ala agensas azerfan n ugrud, wid i t-iqerben deg umḍiq wis sin, inigan ɣef taluft, ungisen, ineflas d yiɛeggalen n uzday aɣelnaw n yimastanen, ma yerra lḥal ad ḥeḍren yigensasen n tdukliwin d tsudwin i rzant temsal n yigerdan d yinesmiglen n umesten n yigerdan i terza taluft.
Amagrad 84 - Ma yella sbanen-d yiskasiyen dakken taluft iɣef d-yella utbaɛ ulac deg-s kra n twaɣit neɣ ur terkid ara neɣ ur terzi ara agrud, ad yessufeɣ usmil n wazzanen azaraf n userreḥ.
Ma yella sbanen-d yiskasiyen dakken agrud yexdem taluft iɣef d-yewwi ad yettuɛaqeb, asmil n wazzanen ad dyessufeɣ isɣalen n umesten d usegmi neɣ tkurmut s lḥebs neɣ s leɣrama ɛlaḥsab n tarrayin i d-yettwabedren deg usaḍuf-a.
44 Azaraf i d-yeffɣen ilmend n yisɣalen n umesten d usegmi yezmer ad yettwasnas ɣas yella-d yibeddi mgal-is neɣ allas.
Amagrad 85 - War ma tella-d tuffɣa i yizarafen n umagrad 86 i d-yettwabedren uwsawen, deg wayen yerzan tiwuɣa d termeggiyin, ur yezmir ara ad ttwadmen mgal agrud ala yiwen neɣ ugar seg yisɣalen n umesten d usegmi ara dyettwabedren da : -Ad yettunefk i ugensas-is azerfan neɣ amdan-nniḍen neɣ tawacult ideg yella laman ; -Asekcem-is ɣer uɣsur yesɛan ttesriḥ yettukelfen s tukci n tallelt i yigerdan ; -Asekcem-is ɣer uɣerbaz yesɛan aslugen agensan iwulmen ad ilin deg-s yigerdan yesɛan leɛmer n uɣerbaz ; -Asekcem-is ɣer wammas uzzig deg umesten n yigerdan irmeggiyen.
Yezmer unezarfu n wazzanen, ma yerra lḥal, ad yesres agrud ddaw n uslugen n tlelli yettwaɛusen, ad yernu ad ikellef imeẓla n tewnaḍt yeldin akken ad qamen s waya, aslugen-a yezmer ad yettwaḥbes di yal taswiɛt.
Di yal addad, isɣalen i d-yettwabedren ad ttwaddmen i tallit yesɛan tilist, ur d-newwi ara ad tɛeddi azemz anda agrud ad yaweḍ leɛmer n ublaɣ anefgur.
Mi ara d-yeqsed usmil n wazzanen ad yefk agrud i kra n umdan neɣ tawacult ideg yella laman,yewwi-d fell-as ad yesbed tallelt n tedrimt i iwulmen aḥader n ugrud ilmend n yizarafen i d-yeddan deg usaḍuf-a.
45 Amagrad 86 - Tama n uzaraf, slid agrud yesɛan seg 13 ar 18 n yiseggasen umi tezmer ad tbeddel neɣ ad tkemmel isɣalen i d-yeddan deg umagrad 85 i d-yettwabedren uwsawen s uɛaqeb s leɣrama neɣ s lḥebs ilmend n tarrayin i d-yettwabedren deg umagrad 50 n usaḍuf n tefgurin.
Amagrad 87 - Ma yella-d wunuf, asmil n wazzanen yezmer ad iqeẓẓer agrud neɣ aɛaqeb-is s leɣrama ilmend n wayen i d-yeddan deg umagrad 51 n usaḍuf n tefgurin.
Acukan, izarafen i izemren ad d-ilin ɣef ugrud yesɛan seg 10 ar ddaw n 13 n yiseggasen ala aqeẓẓer, ma yella waya di lfayda-s, ad sersen ddaw n uslugen n tlelli yettwaɛusen ilmend n wayen i d-yeddan deg usaḍuf-a.
Amagrad 88 - Ad d-tili tigawt taɣarimt mgal agrud, s usekcem n ugensas-is azerfan.
Ma llan deg yiwet n taluft ideg ttutehmen wid ibelɣen d yigerdan, tebɣa tama taɣarimt ad teg tigawt taɣarimt mgal wid merra yettutehmen, tesɛedda tigawt-a ɣer tama taɣedmant tanefgurt tamazzagt i ucareɛ n wid ibelɣen ; deg waddad-a, igerdan ur ḥedren ara i yiskasiyen, maca ad ten-metlen yigensasen-nsen izerfanen.
Yezmer ad d-yili useɛḍel n tigawt taɣarimt arma yeffeɣd uzaraf n taggara yerzan agrud.
Amagrad 89 - Azaraf n wunufen i yexdem ugrud ad dyeffeɣ di tbeddi tazayezt.
46 Amagrad 90 - Azaraf i d-yeffɣen ilmend n termeggit neɣ n twaɣit i yexdem ugrud, yezmer ad d-yili fell-as unemgel neɣ allas.
Allas n uzaraf i d-yeffɣen ilmend n wunuf i yexdem ugrud, ad iɛeddi sdat n texxamt n wazzanen n tsenbert ɛlaḥsab n yizarafen n umagrad 416 n usaḍuf n tsekkirin tinefgurin.
Azaraf-a yezmer ad d-yili fell-as unemgel.
Ad ttwasnasen ilmend n tuccḍa d unemgel yizarafen i d-yeddan deg yimagraden 407 ar 415 n usaḍuf n tsekkirin tinefgurin.
Yezmer ad d-yili unemgel neɣ allas i teɣtest sɣur agrud, agensas-is azerfan neɣ amastan-is, mebla ma tella-d tuffɣa i yizarafen i d-yeddan deg umagrad 417 n usaḍuf n tsekkirin tinefgurin.
ASMIL 4 DEG TEXXAMT N WAZZANEN N TSENBERT Amagrad 91 - Deg yal tasenbert, ad tili texxamt n wazzanen.
Taxxamt n wazzanen, yella deg-s uselway, sin (02) n yimcawren, ara d-yettwasbeden s taneḍt n uselway n tsenbert, ad ttwafernen gar yineflas n tsenbert, ad ilin twasnen s wazal i fkan i yigerdan d/neɣ xedmen yakan d inezurfa n wazzanen.
Ad yeḥḍer i tbeddiyin ugensas n uɣlif azayez d umari.
47 Amagrad 92 - Ad tegzem di taluft texxamt n wazzanen ɛlaḥsab n wayen i d-yeddan deg umagrad 81 ar 89 n usaḍuf-a.
Amagrad 93 - Aselway n texxamt n wazzanen, deg waddad n wallas, ɣur-s akk iduba i as-fkan i unezarfu n wazzanen yimagraden 67 ar 71 n usaḍuf-a.
Amagrad 94 - Ad ttwasnasent ɣef wallas tanaḍin n unezarfu n wazzanen, tiɣtesin n usmil n wazzanen i dyeffɣen ilmend n wunuf, tirmeggit d twaɣit i yexdem ugrud, rnu ɣur-sen izarafen i d-yeddan deg yimagraden 417 ar 428 n usaḍuf n tsekkirin tinefgurin.
Amagrad 95 - Tezmer ad d-tili terfust s tenmegla deg yizarafen d teɣtesin n taggara i d-ssufɣent tmiwa tiɣedmanin n wazzanen.
Tarfust s tenmegla ur tseɛu ara later ala deg yizarafen n uɛaqeb anefgur i d-yettwabedren deg umagrad 50 n usaḍuf n tnefgurin.
ASMIL 5 DEG UBEDDEL D UƐIWED N TMUƔLI DEG YISƔALEN N WAḌAF D UMESTEN N WAZZANEN Amagrad 96 - Yezmer unezarfu n wazzanen di yal taswiɛt, ad ibeddel neɣ ad iɛiwed tamuɣli i yisɣalen n umesten d usegmi, aya ad yili s usuter n uɣlif azayez ilmend n 48 uneqqis n yimeẓla n tewnaḍt yeldin neɣ d anezarfu s yiman-is, i tebɣu tili tama taɣedmant i d-yumren yes-sen.
Acukan, yewwi-d ɣef unezarfu n wazzanen ad yawi taluft ɣer usmil n wazzanen, ma yewwi-d lḥal tuddma n yiwen seg yisɣalen n usrusi yerzan agrud i yettunefken i ugensas-is azerfan, i umdan-nniḍen neɣ i twacult ideg yella laman.
Amagrad 97 - Mi ara ɛeddin ma drus 06 n waguren seg usnas n uzaraf ideg d-teffeɣ teɣtest n tririt n ugrud i twacult-is neɣ asrusi-ines beṛṛa i twacult-is, agensas azerfan yezmer ad yeg asuter ilmend n tririt n waḍaf n ugrud segmi ara d-yefk ttbut ɣef tezmert-is akken ad iqam yes-s, segmi daɣen ara d-tili tsestant ɣef useggem n tikli n ugrud.
Yezmer daɣen ugrud ad yesuter akken ad yuɣal ɣer ugensas-is azerfan.
Ad yettuneḥsab leɛmer n ugrud mi ara d-yili useggem neɣ aɛiwed n tmuɣli deg usɣal.
Deg waddad ideg ur yettwaqbal ara usuter, ur d-yettili ara uɛiwed n uneggaru-ya s wudem amaynut alamma ɛeddan 03 n waguren seg tallit n tugin n usuter.
Amagrad 98 - Ara yilin d amazzag di temnaḍt s ugzam di meṛṛa tilufa i d-yersen d yisutren n ubeddel n yisɣalen yettwaddmen deg temsalt yerzan agrud, d wi : -Anezarfu n wazzanen neɣ asmil n wazzanen amezwaru i igezmen di taluft ; 49 -Anezarfu n wazzanen neɣ asmil n wazzanen amazzag deg wadeg anda yezdeɣ ugensas azerfan n ugrud, win ɣer ixeddmen ugrud neɣ ammas iɣer yettusekcem ugrud s teɣtest n teɣdemt, s ukellef n unezarfu n wazzanen neɣ asmil n wazzanen amezwaru i igezmen di taluft ; -Anezarfu n wazzanen neɣ asmil n wazzanen amazzag deg wadeg anda yettwasres ugrud neɣ yettwaḥbes, aya s ukellef sɣur anezarfu n wazzanen neɣ asmil n wazzanen amezwaru igezmen di taluft.
Acukan, ma yella taluft yewwi-d ad yili deg-s uɣiwel, yezmer unezarfu n wazzanen amazzag deg wadeg anda yettwasres ugrud neɣ i yettwaḥbes, ad yamer s tuddma n yisɣalen n leɛḍil iwulmen.
Amagrad 99 - Tiɣetsin i d-yeffɣen deg wayen yerzan tilufa neɣ isutren n ubeddel n yisɣalen yerzan tilelli yettwaɛusen neɣ aserrus neɣ tiririt n ugrud, ad ttwasnent s lɛejlan ɣas yella-d unemgel d wallas.
Allas ad yettwazen ɣer texxamt n wazzanen n tsenbert.
IXEF WIS 2 DEG WANNUFEN N USNAS ASMIL 1 DEG TLELLI YETTWAƐUSEN Amagrad 100 - Deg yakk addaden anda i d-yettwamer uslugen n tlelli yettwaɛusen, agrud d ugensas-is azerfan 50 ad ttwasɛelmen s yiswi n usɣal-a yettwaddmen d tmariwin i d-yettḥettim.
Amagrad 101 - Ad d-yili usnas n tlelli yettwaɛusen deg wadeg anda tella tsenbaḍt tamuzzigt i d-yumren yes-s neɣ tasenbaḍt n wadeg n tmezduɣt n ugrud.
Asnas-a ad txedmen yinesmiglen imezgiyen d yinesmiglen i d-yusan s lebɣi-nsen.
Ddaw n udabu n unezarfu n wazzanen, ad qamen yinesmiglen imezgiyen s uselḥu d usuddes n tigawt n yinesmiglen i d-yusan s lebɣi-nsen.
Ad qamen daɣen s tɛessast n yigerdan i s ten-ikellef unezarfu s timmad-is.
Amagrad 102 - Ad d-ttwafernen yinesmaglen imezgiyen gar yimsegmiyen imazzagen deg temsal yerzan igerdan.
Ad d-ttwasbedden yimesmiglen i d-yusan s lebɣin-sen sɣur anezarfu n wazzanen gar yimdanen imeqqranen i yesɛan ugar n 21 n yiseggasen di leɛmer, ideg yella laman, wulmen akken ad neṣḥen igerdan.
Tiwtilin d tarrayin n usnas n umagrad-a, ma yerra lḥal, ad d-ilint s ubrid n uslugen.
Amagrad 103 - Deg wayen yerzan aslugen n tlelli yettwaɛusen, inesmaglen imezgiyen d yinesmiglen i dyusan s lebɣi-nsen, ad raqben tiwtilin tinganin d tektanin n ugrud, tadawsa-s, asegmi-s d usemres-is yelhan i wakuden-is ilelliyen.
Ad as-aznen i unezarfu n wazzanen aneqqis ɣef tuɣdaḍt-nsen yal 03 n waguren.
51 Am wakken daɣen i d-yewwi fell-asen ad as-aznen aneqqis s lɛejlan deg waddad n yir tikli n ugrud neɣ mi ara yili uneggaru-ya ires anda i yezmer ad t-iḥaz umihi aktan neɣ afekkan, deg waddad n yir amɛamal i as-yeḍran i ugrud, rnu ɣur-s addaden anda mlalen iɛewwiqen i senyessaɛren ad gen tuɣdaḍin-nsen, s umata deg meṛṛa yir tignatin neɣ tignatin anda i d-yewwi useggem n usɣal i yeddem unezarfu n wazzanen.
Amagrad 104 - Deg waddad n tmettant n ugrud neɣ neɣ ma yuḍen aṭṭan iweɛṛen neɣ ibeddel tamezduɣt neɣ ibeṭṭel mebla ttesriḥ, yewwi-d ɣef ugensas-is azerfan neɣ win iɣer ixeddem ad sɛelmen s lɛejlan anezarfu n wazzanen.
Amagrad 105 - Tadrimt iwulmen imuttiyen n yinesmaglen yettwakelfen s tɛessast n yigerdan, ad tt-txelleṣ teɣdemt n tefgurin.
ASMIL 2 DEG USNAS N YIZARAFEN D TEƔTESIN Amagrad 106 - Ad ttwajerdent teɣtesin d yizarafen i dsufɣent tamiwin tiɣedmanin deg yiwen n uzmam uzzig, azmam-a ad yili ɣer umari n tbeddi.
Amagrad 107 - Tiɣtesin i d-sufɣent tamiwin tiɣedmanin yerzan azzanen, ideg d-ddan yisɣalen n umesten d usegmi 52 akked tid ideg d-ddant tẓirin mgal igerdan irmeggiyen, ad ttwajerdent deg tferret taɣedmant, acu kan ur dttwabdarent ara anda-nniḍen ala deg tneffult uṭṭun 01 ara yettunefken i tamiwin tiɣedmanin kan.
Amagrad 108 - Ma yella win terza temsalt yefka-d aḍman n tidet dakken iseggem iman-is, yezmer usmil n wazzanen segmi ara ɛeddin 03 n yiseggasen, seg wass mi ara tekfu tallit n usɣal n umesten d usegmi, ad yamer ilmend n usuter n win terza temsalt neɣ aɣlif azayez neɣ s yiman-is, ad yekkes taneffult uṭṭun 01 ideg d-yettwabder usɣal.
Ara yilin d amazzag deg waya, tasenbaḍt ideg d-yella utbaɛ i tikkelt tamezwarut neɣ tasenbaḍt n tmezduɣt tamirant n win terza temsalt neɣ adeg n tlalit-is.
Taɣtest ara d-tessufeɣ ur tettili deg-s terfust.
Ma yettunefk-d lamer n tukksa n usɣal, ad tettwatlef tneffult uṭtun 01 ideg d-yedda.
Amagrad 109 - Ad ttwaksent s tezmert n usaḍuf deg tferret taɣedmant tefgurin yettwasnasen ɣef ugrud irmeggi akked yisɣalen yettwadmen ɣef demma-s, mi ara yaweḍ leɛmer n ublaɣ anefgur.
53 IXEF WIS 3 DEG TABDAMMAST Amagrad 110 - Tezmer ad d-tili tebdammast di yal taswiɛt, segmi yexdem ugrud unuf neɣ tirmeggit, daɣen send ad tebdu tigawt tazayezt.
Ur tezmir ara ad d-tili tebdammast deg twuɣa.
Tuɣalin ɣer tebdammast ad tebṭel tigawt tazayezt seg uzemz ideg ara d-yessufeɣ uneflus n Tegduda taneḍt n tuɣalin ɣer tebdammast.
Amagrad 111 - D aneflus n Tegduda s timmad-is ara iqamen s tebdammast neɣ ad ikellef yes-s yiwen seg yinmazulen-is neɣ afesyan n yimsulta iɣedmanen.
Tabdammast ad d-tili ilmend n usuter n ugrud, agensas-is azerfan d umastan-ines neɣ sɣur anezarfu s yiman-is.
Ma aneflus n Tegduda iɛewwel-d akken ad d-tili tebdammast, ad d-yessiwel i ugrud, agensas-s azerfan, ungus neɣ wid yesɛan azref fell-as, ad isel i yal yiwen segsen.
Amagrad 112 - Ad yettwajered umtawa n tebdammast deg uneqqis imawi, ad t-yezmel win yellan d abdammas d yidisan-nniḍen, ad tettunefk i yal yiwen seg yidisan tunɣilt seg uneqqis-a imawi.
Ma tella-d tebdammast sɣur afesyan n yimsulta iɣedmanen, yewwi-d fell-as ad yefk azmaẓ imawi i uneflus n Tegduda ilmend n uqbal-is d uzmal-is.
54 Amagrad 113 - Yettuneḥsab uneqqis imawi ideg ara dyeddu uɣram n wayen yexser wungus neɣ wid yesɛan azref fell-as, d aselkin yettwasnasen, ad tres fell-as tenfalit n usnas ilmend n yizarafen n usaḍuf n tsekkirin tiɣarimin d tdeblanin.
Amagrad 114 - Yezmer uneqqis imawi n tebdammast ad yessiweḍ agrud s uḍman ara d-yilin sɣur agensas-is azefran, akken ad d-yili fell-as usnas n yiwet neɣ aṭas seg tmariwin-a deg wakud iɣef mtafaqen fell-as deg umtawa : -Ad yeg asekyeḍ asnujyan neɣ ad idawi ; -Ad ikemmel almud-is neɣ ad yeg asileɣ uzzig ; -Ad tettwagdel fell-as teywalt d kra n umdan i izemren ad t-yerr ɣer termeggit.
Ad yeg anezgum uneflus n Tegduda ɣef usnas n ugrud i tmariwin-a.
Amagrad 115 - Asnas n uneqqis imawi n tebdammast ad yeg taggara i utbaɛ anefgur.
Ma ur ttwasnasent ara tmariwin n tebdammast deg wakud iɣef d-yella umsefham deg umtawa, ad yeg uneflus n Tegduda atbaɛ anefgur mgal agrud.
55 AḤRIC iḍ AMESTEN N YIGERDAN DEG WAMMASEN UZZIGEN IXEF 1u TISEMSEDDUYIN N UMESTEN N YIGERDAN DEG WAMMASEND YIMEẒLA UZZIGEN DEG UMESTEN N YIGERDAN ASMIL 1 AMMASEN D YIMEẒLA UZZIGEN DEG UMESTEN N YIGERDAN Amagrad 116 - Ad iqam uɣlif yettukelfen s umyawas aɣelnaw s uslali d useddu n wammasen d yimeẓla-ya : -Ammasen uzzigen deg umesten n yigerdan yellan deg umihi ; -Ammasen uzzigen deg umesten n yigerdan irmeggiyen ; -Ammasen igtazalen n uḥader n yilmeẓyen ; -Imeẓla n tewnaḍt yeldin.
Deg wammasen-a, ad ilin yismilen uzzigen i yigerdan imeɛḍar.
Tiwtilin d tarrayin n uslali d usuddes d uselḥu n wammasen i d-yettwabedren deg usaḍuf-a, ad d-ilint s ubrid n usaḍuf.
Amagrad 117 - Ala anezarfu n wazzanen d tamiwin tiɣedmanin i izemren ad d-fken lamer s usekcem n 56 wazzanen deg wammasen i d-yettwabedren deg umagrad 116 n usaḍuf-a.
Acu kan deg waddad n uɣawel, yezmer ad iqam lwami s usekcem n yigerdan yellan deg umihi deg wammasen-a ilmend n tallit ur nettɛedday ara 08 n wussan.
Yewwi-d ɣef unemhal n wammas ad yeseɛlem s lɛejlan anezarfu n wazzanen.
Amagrad 118 - Anezarfu n wazzanen n wadeg ideg yella wammas, d netta i d aselway n tesqamut n umahil asegman ara d-ilalen ɣef uswir n wammasen uzzigen deg umesten n yigerdan.
Tettukellef tesqamut n umahil asegman s teɛsast n usnas n wahilen n uɛamel n yigerdan d usegmi-nsen.
Tettukellef daɣen s tezrawt n unegmu n waddad n yal agrud yettuskecmen ɣer wammas, tezmer ad tesumer di yal taswiɛt i unezarfu n wazzanen aɛiwed n tmuɣli deg yisɣalen i s d-yumer.
Tuddsa n tesqamut d wamek ara tettwaselḥu ad d-ilin s ubrid n uslugen.
Amagrad 119 - Yewwi-d ɣef unezarfu n wazzanen ad yeg tirza di yal taswiɛt ɣer wammasen i d-yettwabedren deg umagrad 116 n usaḍuf-a i d-yezgan deg temnaḍt anda yella tamazzag.
Am wakken daɣen i d-yewwi fell-as ad yetbeɛ addad n yigerdan i yessekcem ɣer wammasen-a, yettuḥettem fellas ad yeḥḍer i yinejmuɛen n tesqamut n umahil asegman mi ara tesekyeḍ ikaramen-nsen.
57 ASMIL 2 IZERFAN N UGRUD DEG UGENS N WAMMASEN UZZIGEN DEG UMESTEN N YIGERDAN Amagrad 120 - Agrud yettuskecmen ɣer wammas uzzig deg umesten n yigerdan ilaq ad t-id-awḍen wahilen n uselmed, n usileɣ, n usegmi d warmuden ifekkanen d usgunfu iwulmen leɛmer-is, tuzzuft-is d tnimant-is.
Ad yesfaydi s lemḥadra idumen deg wayen yeɛnan adawi d useḥbiber ɣef tnefsit-is.
Amagrad 121 - Ad yeg unemhal n wammas araqeb imezgi ɣef ugrud deg usileɣ-ines aɣurbiz neɣ amsadur beṛṛa i wammas.
Ad iɛas ɣef usnas n tewtilin i d-yettwabedren deg uselkin n ulmad, rnu ɣur-s yewwi-d ad ixebber tasqamut n umahil asegman s unegmu n usileɣ n ugrud.
Yezmer unemhal n wammas ad iserreḥ i yigerdan yettuskecmen ɣer wammas ad ffɣen 03 n wussan ilmend n usuter n ugensas-nsen azerfan, aya ad d-yili mbeɛd mi ara yeqbel unezarfu n wazzanen.
Am wakken daɣen i yezmer unemhal n wammas ad yefk i ugrud ttesriḥ akken ad yeffeɣ di kra kan n teswiɛin i teɣzi n 03 n wussan ilmend n tmettant n ugensas-is azerfan neɣ yiwen seg yiɛeggalen n twacult-is neɣ yiwen seg wid i t-iqerben arma d win yettuṣenfen deg umur wis ṛebɛa.

Ad d-ttwafernen yimawasen imgillan seg wumuɣ ara d-texdem tesqamut yettilin deg yal tasenbert iged tuddsaines d tarrayin n uselḥu-ines ad d-yili s taneḍt n uɣlif n teɣdemt amaḍaf n yitlan.

Send ad tebdu tigawt-nsen, imawasen imgillan ad gallen sdat n tsenbaḍt s limin-a : “Ad galleɣ s Rebbi ard geɣ tigawt akken ilaq, ard ḥerzeɣ sser n yimdiwlen, Rebbi ad yili fell-i d inigi”.

Amagrad 81 -: Ilmend n wunufen d termegiyin d twuɣa i yexdem ugrud, ad ttwasnasent tsekkirin n yizarafen i dyeddan deg usaḍuf-a.

Amagrad 82 - Iskasiyen sdat n usmil n wazzanen ad d-ilin tbeddi ara yemmagen di lbaḍna.

Ad tt-yegzem di taluft usmil n wazzanen mbeɛd timesliwt i ugrud d ugensas-is azerfan d wungisen d yinigan, mbeɛd ameslay n uneɣlaf azayez d umastan, yezmer daɣen ad yeg timesliwt ilmend n yisallen i wid ibelɣen i ittekkin neɣ iɛawnen deg wunuf.

Yezmer usmil n wazzanen ad isemeḥ i ugrud ur iḥedder ara i tbeddi ma aya ad as-d-yawi lfayda, deg waddad-a, ad yili deg umkan-is ugensas-is azerfan s uḥḍar n umastan.

Taɣtest ad d-tili d tanemgalt.

Yezmer uselway di yal taswiɛt ad yamer agrud ad yeffeɣ di meṛṛa iskasiyen neɣ amur seg-sen.

43 Ma iban-d dakken unuf yewḍen ɣer usmil n wazzanen i d-yettwaweṣfen d tirmeggit maca nettat di tilawt d tawaɣit, yewwi-d ɣef usmil n wazzanen mebla win yellan deg wadeg n tsenbert, yewwi-d ad tt-yesɛeddi ɣer tneggarut-a.

Deg waddad-a, yezmer usmil-a n wazzanen aneggaru d-yettwabedren uqbel ad d-yessisen taluft, ad yamer s tigin n tsestant tukmilt, ad yesmigel ilmend-is anezarfu n tselkent yettukelfen s wazzanen.

Amagrad 83 - Ad tt-yegzem usmil n wazzanen di yal taluft iman-is war ma ḥeḍren meṛṛa wid yettutehmen.

Ara iḥeḍren i yiskasiyen ala agensas azerfan n ugrud, wid i t-iqerben deg umḍiq wis sin, inigan ɣef taluft, ungisen, ineflas d yiɛeggalen n uzday aɣelnaw n yimastanen, ma yerra lḥal ad ḥeḍren yigensasen n tdukliwin d tsudwin i rzant temsal n yigerdan d yinesmiglen n umesten n yigerdan i terza taluft.

Amagrad 84 - Ma yella sbanen-d yiskasiyen dakken taluft iɣef d-yella utbaɛ ulac deg-s kra n twaɣit neɣ ur terkid ara neɣ ur terzi ara agrud, ad yessufeɣ usmil n wazzanen azaraf n userreḥ.

Ma yella sbanen-d yiskasiyen dakken agrud yexdem taluft iɣef d-yewwi ad yettuɛaqeb, asmil n wazzanen ad dyessufeɣ isɣalen n umesten d usegmi neɣ tkurmut s lḥebs neɣ s leɣrama ɛlaḥsab n tarrayin i d-yettwabedren deg usaḍuf-a.

44 Azaraf i d-yeffɣen ilmend n yisɣalen n umesten d usegmi yezmer ad yettwasnas ɣas yella-d yibeddi mgal-is neɣ allas.

Amagrad 85 - War ma tella-d tuffɣa i yizarafen n umagrad 86 i d-yettwabedren uwsawen, deg wayen yerzan tiwuɣa d termeggiyin, ur yezmir ara ad ttwadmen mgal agrud ala yiwen neɣ ugar seg yisɣalen n umesten d usegmi ara dyettwabedren da : -Ad yettunefk i ugensas-is azerfan neɣ amdan-nniḍen neɣ tawacult ideg yella laman ; -Asekcem-is ɣer uɣsur yesɛan ttesriḥ yettukelfen s tukci n tallelt i yigerdan ; -Asekcem-is ɣer uɣerbaz yesɛan aslugen agensan iwulmen ad ilin deg-s yigerdan yesɛan leɛmer n uɣerbaz ; -Asekcem-is ɣer wammas uzzig deg umesten n yigerdan irmeggiyen.

Yezmer unezarfu n wazzanen, ma yerra lḥal, ad yesres agrud ddaw n uslugen n tlelli yettwaɛusen, ad yernu ad ikellef imeẓla n tewnaḍt yeldin akken ad qamen s waya, aslugen-a yezmer ad yettwaḥbes di yal taswiɛt.

Di yal addad, isɣalen i d-yettwabedren ad ttwaddmen i tallit yesɛan tilist, ur d-newwi ara ad tɛeddi azemz anda agrud ad yaweḍ leɛmer n ublaɣ anefgur.

Mi ara d-yeqsed usmil n wazzanen ad yefk agrud i kra n umdan neɣ tawacult ideg yella laman,yewwi-d fell-as ad yesbed tallelt n tedrimt i iwulmen aḥader n ugrud ilmend n yizarafen i d-yeddan deg usaḍuf-a.

45 Amagrad 86 - Tama n uzaraf, slid agrud yesɛan seg 13 ar 18 n yiseggasen umi tezmer ad tbeddel neɣ ad tkemmel isɣalen i d-yeddan deg umagrad 85 i d-yettwabedren uwsawen s uɛaqeb s leɣrama neɣ s lḥebs ilmend n tarrayin i d-yettwabedren deg umagrad 50 n usaḍuf n tefgurin.

Amagrad 87 - Ma yella-d wunuf, asmil n wazzanen yezmer ad iqeẓẓer agrud neɣ aɛaqeb-is s leɣrama ilmend n wayen i d-yeddan deg umagrad 51 n usaḍuf n tefgurin.

Acukan, izarafen i izemren ad d-ilin ɣef ugrud yesɛan seg 10 ar ddaw n 13 n yiseggasen ala aqeẓẓer, ma yella waya di lfayda-s, ad sersen ddaw n uslugen n tlelli yettwaɛusen ilmend n wayen i d-yeddan deg usaḍuf-a.

Amagrad 88 - Ad d-tili tigawt taɣarimt mgal agrud, s usekcem n ugensas-is azerfan.

Ma llan deg yiwet n taluft ideg ttutehmen wid ibelɣen d yigerdan, tebɣa tama taɣarimt ad teg tigawt taɣarimt mgal wid merra yettutehmen, tesɛedda tigawt-a ɣer tama taɣedmant tanefgurt tamazzagt i ucareɛ n wid ibelɣen ; deg waddad-a, igerdan ur ḥedren ara i yiskasiyen, maca ad ten-metlen yigensasen-nsen izerfanen.

Yezmer ad d-yili useɛḍel n tigawt taɣarimt arma yeffeɣd uzaraf n taggara yerzan agrud.

Amagrad 89 - Azaraf n wunufen i yexdem ugrud ad dyeffeɣ di tbeddi tazayezt.

46 Amagrad 90 - Azaraf i d-yeffɣen ilmend n termeggit neɣ n twaɣit i yexdem ugrud, yezmer ad d-yili fell-as unemgel neɣ allas.

Allas n uzaraf i d-yeffɣen ilmend n wunuf i yexdem ugrud, ad iɛeddi sdat n texxamt n wazzanen n tsenbert ɛlaḥsab n yizarafen n umagrad 416 n usaḍuf n tsekkirin tinefgurin.

Azaraf-a yezmer ad d-yili fell-as unemgel.

Ad ttwasnasen ilmend n tuccḍa d unemgel yizarafen i d-yeddan deg yimagraden 407 ar 415 n usaḍuf n tsekkirin tinefgurin.

Yezmer ad d-yili unemgel neɣ allas i teɣtest sɣur agrud, agensas-is azerfan neɣ amastan-is, mebla ma tella-d tuffɣa i yizarafen i d-yeddan deg umagrad 417 n usaḍuf n tsekkirin tinefgurin.

ASMIL 4 DEG TEXXAMT N WAZZANEN N TSENBERT Amagrad 91 - Deg yal tasenbert, ad tili texxamt n wazzanen.

Taxxamt n wazzanen, yella deg-s uselway, sin (02) n yimcawren, ara d-yettwasbeden s taneḍt n uselway n tsenbert, ad ttwafernen gar yineflas n tsenbert, ad ilin twasnen s wazal i fkan i yigerdan d/neɣ xedmen yakan d inezurfa n wazzanen.

Ad yeḥḍer i tbeddiyin ugensas n uɣlif azayez d umari.

47 Amagrad 92 - Ad tegzem di taluft texxamt n wazzanen ɛlaḥsab n wayen i d-yeddan deg umagrad 81 ar 89 n usaḍuf-a.

Amagrad 93 - Aselway n texxamt n wazzanen, deg waddad n wallas, ɣur-s akk iduba i as-fkan i unezarfu n wazzanen yimagraden 67 ar 71 n usaḍuf-a.

Amagrad 94 - Ad ttwasnasent ɣef wallas tanaḍin n unezarfu n wazzanen, tiɣtesin n usmil n wazzanen i dyeffɣen ilmend n wunuf, tirmeggit d twaɣit i yexdem ugrud, rnu ɣur-sen izarafen i d-yeddan deg yimagraden 417 ar 428 n usaḍuf n tsekkirin tinefgurin.

Amagrad 95 - Tezmer ad d-tili terfust s tenmegla deg yizarafen d teɣtesin n taggara i d-ssufɣent tmiwa tiɣedmanin n wazzanen.

Tarfust s tenmegla ur tseɛu ara later ala deg yizarafen n uɛaqeb anefgur i d-yettwabedren deg umagrad 50 n usaḍuf n tnefgurin.

ASMIL 5 DEG UBEDDEL D UƐIWED N TMUƔLI DEG YISƔALEN N WAḌAF D UMESTEN N WAZZANEN Amagrad 96 - Yezmer unezarfu n wazzanen di yal taswiɛt, ad ibeddel neɣ ad iɛiwed tamuɣli i yisɣalen n umesten d usegmi, aya ad yili s usuter n uɣlif azayez ilmend n 48 uneqqis n yimeẓla n tewnaḍt yeldin neɣ d anezarfu s yiman-is, i tebɣu tili tama taɣedmant i d-yumren yes-sen.

Acukan, yewwi-d ɣef unezarfu n wazzanen ad yawi taluft ɣer usmil n wazzanen, ma yewwi-d lḥal tuddma n yiwen seg yisɣalen n usrusi yerzan agrud i yettunefken i ugensas-is azerfan, i umdan-nniḍen neɣ i twacult ideg yella laman.

Amagrad 97 - Mi ara ɛeddin ma drus 06 n waguren seg usnas n uzaraf ideg d-teffeɣ teɣtest n tririt n ugrud i twacult-is neɣ asrusi-ines beṛṛa i twacult-is, agensas azerfan yezmer ad yeg asuter ilmend n tririt n waḍaf n ugrud segmi ara d-yefk ttbut ɣef tezmert-is akken ad iqam yes-s, segmi daɣen ara d-tili tsestant ɣef useggem n tikli n ugrud.

Yezmer daɣen ugrud ad yesuter akken ad yuɣal ɣer ugensas-is azerfan.

Ad yettuneḥsab leɛmer n ugrud mi ara d-yili useggem neɣ aɛiwed n tmuɣli deg usɣal.

Deg waddad ideg ur yettwaqbal ara usuter, ur d-yettili ara uɛiwed n uneggaru-ya s wudem amaynut alamma ɛeddan 03 n waguren seg tallit n tugin n usuter.

Amagrad 98 - Ara yilin d amazzag di temnaḍt s ugzam di meṛṛa tilufa i d-yersen d yisutren n ubeddel n yisɣalen yettwaddmen deg temsalt yerzan agrud, d wi : -Anezarfu n wazzanen neɣ asmil n wazzanen amezwaru i igezmen di taluft ; 49 -Anezarfu n wazzanen neɣ asmil n wazzanen amazzag deg wadeg anda yezdeɣ ugensas azerfan n ugrud, win ɣer ixeddmen ugrud neɣ ammas iɣer yettusekcem ugrud s teɣtest n teɣdemt, s ukellef n unezarfu n wazzanen neɣ asmil n wazzanen amezwaru i igezmen di taluft ; -Anezarfu n wazzanen neɣ asmil n wazzanen amazzag deg wadeg anda yettwasres ugrud neɣ yettwaḥbes, aya s ukellef sɣur anezarfu n wazzanen neɣ asmil n wazzanen amezwaru igezmen di taluft.

Acukan, ma yella taluft yewwi-d ad yili deg-s uɣiwel, yezmer unezarfu n wazzanen amazzag deg wadeg anda yettwasres ugrud neɣ i yettwaḥbes, ad yamer s tuddma n yisɣalen n leɛḍil iwulmen.

Amagrad 99 - Tiɣetsin i d-yeffɣen deg wayen yerzan tilufa neɣ isutren n ubeddel n yisɣalen yerzan tilelli yettwaɛusen neɣ aserrus neɣ tiririt n ugrud, ad ttwasnent s lɛejlan ɣas yella-d unemgel d wallas.

Allas ad yettwazen ɣer texxamt n wazzanen n tsenbert.

IXEF WIS 2 DEG WANNUFEN N USNAS ASMIL 1 DEG TLELLI YETTWAƐUSEN Amagrad 100 - Deg yakk addaden anda i d-yettwamer uslugen n tlelli yettwaɛusen, agrud d ugensas-is azerfan 50 ad ttwasɛelmen s yiswi n usɣal-a yettwaddmen d tmariwin i d-yettḥettim.

Amagrad 101 - Ad d-yili usnas n tlelli yettwaɛusen deg wadeg anda tella tsenbaḍt tamuzzigt i d-yumren yes-s neɣ tasenbaḍt n wadeg n tmezduɣt n ugrud.

Asnas-a ad txedmen yinesmiglen imezgiyen d yinesmiglen i d-yusan s lebɣi-nsen.

Ddaw n udabu n unezarfu n wazzanen, ad qamen yinesmiglen imezgiyen s uselḥu d usuddes n tigawt n yinesmiglen i d-yusan s lebɣi-nsen.

Ad qamen daɣen s tɛessast n yigerdan i s ten-ikellef unezarfu s timmad-is.

Amagrad 102 - Ad d-ttwafernen yinesmaglen imezgiyen gar yimsegmiyen imazzagen deg temsal yerzan igerdan.

Ad d-ttwasbedden yimesmiglen i d-yusan s lebɣin-sen sɣur anezarfu n wazzanen gar yimdanen imeqqranen i yesɛan ugar n 21 n yiseggasen di leɛmer, ideg yella laman, wulmen akken ad neṣḥen igerdan.

Tiwtilin d tarrayin n usnas n umagrad-a, ma yerra lḥal, ad d-ilint s ubrid n uslugen.

Amagrad 103 - Deg wayen yerzan aslugen n tlelli yettwaɛusen, inesmaglen imezgiyen d yinesmiglen i dyusan s lebɣi-nsen, ad raqben tiwtilin tinganin d tektanin n ugrud, tadawsa-s, asegmi-s d usemres-is yelhan i wakuden-is ilelliyen.

Ad as-aznen i unezarfu n wazzanen aneqqis ɣef tuɣdaḍt-nsen yal 03 n waguren.

51 Am wakken daɣen i d-yewwi fell-asen ad as-aznen aneqqis s lɛejlan deg waddad n yir tikli n ugrud neɣ mi ara yili uneggaru-ya ires anda i yezmer ad t-iḥaz umihi aktan neɣ afekkan, deg waddad n yir amɛamal i as-yeḍran i ugrud, rnu ɣur-s addaden anda mlalen iɛewwiqen i senyessaɛren ad gen tuɣdaḍin-nsen, s umata deg meṛṛa yir tignatin neɣ tignatin anda i d-yewwi useggem n usɣal i yeddem unezarfu n wazzanen.

Amagrad 104 - Deg waddad n tmettant n ugrud neɣ neɣ ma yuḍen aṭṭan iweɛṛen neɣ ibeddel tamezduɣt neɣ ibeṭṭel mebla ttesriḥ, yewwi-d ɣef ugensas-is azerfan neɣ win iɣer ixeddem ad sɛelmen s lɛejlan anezarfu n wazzanen.

Amagrad 105 - Tadrimt iwulmen imuttiyen n yinesmaglen yettwakelfen s tɛessast n yigerdan, ad tt-txelleṣ teɣdemt n tefgurin.

ASMIL 2 DEG USNAS N YIZARAFEN D TEƔTESIN Amagrad 106 - Ad ttwajerdent teɣtesin d yizarafen i dsufɣent tamiwin tiɣedmanin deg yiwen n uzmam uzzig, azmam-a ad yili ɣer umari n tbeddi.

Amagrad 107 - Tiɣtesin i d-sufɣent tamiwin tiɣedmanin yerzan azzanen, ideg d-ddan yisɣalen n umesten d usegmi 52 akked tid ideg d-ddant tẓirin mgal igerdan irmeggiyen, ad ttwajerdent deg tferret taɣedmant, acu kan ur dttwabdarent ara anda-nniḍen ala deg tneffult uṭṭun 01 ara yettunefken i tamiwin tiɣedmanin kan.

Amagrad 108 - Ma yella win terza temsalt yefka-d aḍman n tidet dakken iseggem iman-is, yezmer usmil n wazzanen segmi ara ɛeddin 03 n yiseggasen, seg wass mi ara tekfu tallit n usɣal n umesten d usegmi, ad yamer ilmend n usuter n win terza temsalt neɣ aɣlif azayez neɣ s yiman-is, ad yekkes taneffult uṭṭun 01 ideg d-yettwabder usɣal.

Ara yilin d amazzag deg waya, tasenbaḍt ideg d-yella utbaɛ i tikkelt tamezwarut neɣ tasenbaḍt n tmezduɣt tamirant n win terza temsalt neɣ adeg n tlalit-is.

Taɣtest ara d-tessufeɣ ur tettili deg-s terfust.

Ma yettunefk-d lamer n tukksa n usɣal, ad tettwatlef tneffult uṭtun 01 ideg d-yedda.

Amagrad 109 - Ad ttwaksent s tezmert n usaḍuf deg tferret taɣedmant tefgurin yettwasnasen ɣef ugrud irmeggi akked yisɣalen yettwadmen ɣef demma-s, mi ara yaweḍ leɛmer n ublaɣ anefgur.

53 IXEF WIS 3 DEG TABDAMMAST Amagrad 110 - Tezmer ad d-tili tebdammast di yal taswiɛt, segmi yexdem ugrud unuf neɣ tirmeggit, daɣen send ad tebdu tigawt tazayezt.

Ur tezmir ara ad d-tili tebdammast deg twuɣa.

Tuɣalin ɣer tebdammast ad tebṭel tigawt tazayezt seg uzemz ideg ara d-yessufeɣ uneflus n Tegduda taneḍt n tuɣalin ɣer tebdammast.

Amagrad 111 - D aneflus n Tegduda s timmad-is ara iqamen s tebdammast neɣ ad ikellef yes-s yiwen seg yinmazulen-is neɣ afesyan n yimsulta iɣedmanen.

Tabdammast ad d-tili ilmend n usuter n ugrud, agensas-is azerfan d umastan-ines neɣ sɣur anezarfu s yiman-is.

Ma aneflus n Tegduda iɛewwel-d akken ad d-tili tebdammast, ad d-yessiwel i ugrud, agensas-s azerfan, ungus neɣ wid yesɛan azref fell-as, ad isel i yal yiwen segsen.

Amagrad 112 - Ad yettwajered umtawa n tebdammast deg uneqqis imawi, ad t-yezmel win yellan d abdammas d yidisan-nniḍen, ad tettunefk i yal yiwen seg yidisan tunɣilt seg uneqqis-a imawi.

Ma tella-d tebdammast sɣur afesyan n yimsulta iɣedmanen, yewwi-d fell-as ad yefk azmaẓ imawi i uneflus n Tegduda ilmend n uqbal-is d uzmal-is.

54 Amagrad 113 - Yettuneḥsab uneqqis imawi ideg ara dyeddu uɣram n wayen yexser wungus neɣ wid yesɛan azref fell-as, d aselkin yettwasnasen, ad tres fell-as tenfalit n usnas ilmend n yizarafen n usaḍuf n tsekkirin tiɣarimin d tdeblanin.

Amagrad 114 - Yezmer uneqqis imawi n tebdammast ad yessiweḍ agrud s uḍman ara d-yilin sɣur agensas-is azefran, akken ad d-yili fell-as usnas n yiwet neɣ aṭas seg tmariwin-a deg wakud iɣef mtafaqen fell-as deg umtawa : -Ad yeg asekyeḍ asnujyan neɣ ad idawi ; -Ad ikemmel almud-is neɣ ad yeg asileɣ uzzig ; -Ad tettwagdel fell-as teywalt d kra n umdan i izemren ad t-yerr ɣer termeggit.

Ad yeg anezgum uneflus n Tegduda ɣef usnas n ugrud i tmariwin-a.

Amagrad 115 - Asnas n uneqqis imawi n tebdammast ad yeg taggara i utbaɛ anefgur.

Ma ur ttwasnasent ara tmariwin n tebdammast deg wakud iɣef d-yella umsefham deg umtawa, ad yeg uneflus n Tegduda atbaɛ anefgur mgal agrud.

55 AḤRIC iḍ AMESTEN N YIGERDAN DEG WAMMASEN UZZIGEN IXEF 1u TISEMSEDDUYIN N UMESTEN N YIGERDAN DEG WAMMASEND YIMEẒLA UZZIGEN DEG UMESTEN N YIGERDAN ASMIL 1 AMMASEN D YIMEẒLA UZZIGEN DEG UMESTEN N YIGERDAN Amagrad 116 - Ad iqam uɣlif yettukelfen s umyawas aɣelnaw s uslali d useddu n wammasen d yimeẓla-ya : -Ammasen uzzigen deg umesten n yigerdan yellan deg umihi ; -Ammasen uzzigen deg umesten n yigerdan irmeggiyen ; -Ammasen igtazalen n uḥader n yilmeẓyen ; -Imeẓla n tewnaḍt yeldin.

Deg wammasen-a, ad ilin yismilen uzzigen i yigerdan imeɛḍar.

Tiwtilin d tarrayin n uslali d usuddes d uselḥu n wammasen i d-yettwabedren deg usaḍuf-a, ad d-ilint s ubrid n usaḍuf.

Amagrad 117 - Ala anezarfu n wazzanen d tamiwin tiɣedmanin i izemren ad d-fken lamer s usekcem n 56 wazzanen deg wammasen i d-yettwabedren deg umagrad 116 n usaḍuf-a.

Acu kan deg waddad n uɣawel, yezmer ad iqam lwami s usekcem n yigerdan yellan deg umihi deg wammasen-a ilmend n tallit ur nettɛedday ara 08 n wussan.

Yewwi-d ɣef unemhal n wammas ad yeseɛlem s lɛejlan anezarfu n wazzanen.

Amagrad 118 - Anezarfu n wazzanen n wadeg ideg yella wammas, d netta i d aselway n tesqamut n umahil asegman ara d-ilalen ɣef uswir n wammasen uzzigen deg umesten n yigerdan.

Tettukellef tesqamut n umahil asegman s teɛsast n usnas n wahilen n uɛamel n yigerdan d usegmi-nsen.

Tettukellef daɣen s tezrawt n unegmu n waddad n yal agrud yettuskecmen ɣer wammas, tezmer ad tesumer di yal taswiɛt i unezarfu n wazzanen aɛiwed n tmuɣli deg yisɣalen i s d-yumer.

Tuddsa n tesqamut d wamek ara tettwaselḥu ad d-ilin s ubrid n uslugen.

Amagrad 119 - Yewwi-d ɣef unezarfu n wazzanen ad yeg tirza di yal taswiɛt ɣer wammasen i d-yettwabedren deg umagrad 116 n usaḍuf-a i d-yezgan deg temnaḍt anda yella tamazzag.

Am wakken daɣen i d-yewwi fell-as ad yetbeɛ addad n yigerdan i yessekcem ɣer wammasen-a, yettuḥettem fellas ad yeḥḍer i yinejmuɛen n tesqamut n umahil asegman mi ara tesekyeḍ ikaramen-nsen.

57 ASMIL 2 IZERFAN N UGRUD DEG UGENS N WAMMASEN UZZIGEN DEG UMESTEN N YIGERDAN Amagrad 120 - Agrud yettuskecmen ɣer wammas uzzig deg umesten n yigerdan ilaq ad t-id-awḍen wahilen n uselmed, n usileɣ, n usegmi d warmuden ifekkanen d usgunfu iwulmen leɛmer-is, tuzzuft-is d tnimant-is.

Ad yesfaydi s lemḥadra idumen deg wayen yeɛnan adawi d useḥbiber ɣef tnefsit-is.

Amagrad 121 - Ad yeg unemhal n wammas araqeb imezgi ɣef ugrud deg usileɣ-ines aɣurbiz neɣ amsadur beṛṛa i wammas.

Ad iɛas ɣef usnas n tewtilin i d-yettwabedren deg uselkin n ulmad, rnu ɣur-s yewwi-d ad ixebber tasqamut n umahil asegman s unegmu n usileɣ n ugrud.

Yezmer unemhal n wammas ad iserreḥ i yigerdan yettuskecmen ɣer wammas ad ffɣen 03 n wussan ilmend n usuter n ugensas-nsen azerfan, aya ad d-yili mbeɛd mi ara yeqbel unezarfu n wazzanen.

Am wakken daɣen i yezmer unemhal n wammas ad yefk i ugrud ttesriḥ akken ad yeffeɣ di kra kan n teswiɛin i teɣzi n 03 n wussan ilmend n tmettant n ugensas-is azerfan neɣ yiwen seg yiɛeggalen n twacult-is neɣ yiwen seg wid i t-iqerben arma d win yettuṣenfen deg umur wis ṛebɛa.